钦定古今图书集成/理学汇编/文学典/第115卷 > 龚士骧
## 钦定古今图书集成/理学汇编/文学典/第115卷 > 龚士骧

按“《列朝诗集》，士骧字季良，义乌人。崇祯戊辰进士，知
溧水县，卒官。季良以辛酉举于乡。余阅其闱中牍，班
驳多奇气度众取之撤棘，知为奇士，恨相见晚也。季
良膂力绝人，能挽百石弓，躯干丰伟，舆夫为喘息。汗
下，跳跃起距轻𫏋，少年弗如也。家世乌伤，为宗汝霖
故里，习行阵束伍之法。余方急东事，为县官急，才入”
朝，以告董大理崇相，崇相特疏荐之，季良方下第，策
马宵遁。既举进士，有子领乡举，被劾，悒悒不得志之
官，遂发病，纵酒狂呼，时时拔剑砍地。自负知医，不肯
服药而死。